CELEX: C2004/262/54
Language: da
Date: 2004-10-23 00:00:00
Title: Sag T-198/04: Sag anlagt den 28. maj 2004 af José Félix Merladet mod Kommissionen for De Europæiske Fællesskaber

23.10.2004   
            
            
               DA
            
            
               Den Europæiske Unions Tidende
            
            
               C 262/28
            
         Sag anlagt den 28. maj 2004 af José Félix Merladet mod Kommissionen for De Europæiske Fællesskaber
   (Sag T-198/04)
   (2004/C 262/54)
   Processprog: fransk
   Ved De Europæiske Fællesskabers Ret i Første Instans er der den 28. maj 2004 anlagt sag mod Kommissionen for De Europæiske Fællesskaber af José Félix Merladet, Overijse (Belgien) ved avocat Nicolas Lhoëst, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Sagsøgerens karriereudviklingsrapport for perioden fra den 1. juni 2001 til den 31. december 2002 annulleres.
            
         
               —
            
            
               Ansættelsesmyndighedens udtrykkelige afgørelse af 12. februar 2004 om afvisning af sagsøgerens klage annulleres.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har til støtte for søgsmålet påberåbt sig, at bedømmelsesproceduren er ulovlig. Sagsøgeren har i referenceperioden arbejdet ved Kommissionens delegation i New Delhi (Indien) og i Maputo (Mozambique) under forskellige overordnede. Karriereudviklingsrapporten tager ifølge sagsøgeren ikke i tilstrækkeligt omfang hensyn til bedømmelserne fra disse overordnede, som sagsøgeren har arbejdet for i mere end en måned.
   Sagsøgeren har desuden gjort gældende, at der er sket et åbenbart urigtigt skøn og at der foreligger manglende begrundelse.